ai4bharat/Pralekha huggingface dataset:
ఆయుష్
ఉత్తరాఖండ్లో 200 ఆయుష్ హెల్త్ & వెల్నెస్ సెంటర్లకు ఆయుష్ మంత్రిత్వ శాఖ ఆమోదం
కేంద్ర ప్రాయోజిత పథకం జాతీయ ఆయుష్ మిషన్  కింద 200 ఆయుష్ ఆరోగ్య, సంరక్షణ కేంద్రాలను  ఉత్తరాఖండ్లోని ఏర్పాటు చేసేందుకు కేంద్ర ఆయుష్ మంత్రిత్వ శాఖ ఆమోదాన్ని తెలిపింది.
ఉత్తరాఖండ్లోని అల్మోరా జిల్లాలో ఆయుష్ హెచ్డబ్ల్యూసీల నిర్వహణకు గాను న్యూఢిల్లీ కేంద్రంగా పని చేస్తున్న అరవింద్ లాల్ వందన లాల్  ఫౌండేషన్ శాఖ ఉత్తరాఖండ్లోని ఆయుష్ విభాగానికి సహకారాన్ని అందిస్తోంది.
దీనికి సంబంధించి ఈ నెల 10వ తేదీన  భాగస్వాములు త్రైపాక్షిక అవగాహన ఒప్పందం కుదుర్చుకుంది. వర్చువల్ విధానంలో జరిగిన ఈ కార్యక్రమానికి ఆయుష్ శాఖ కార్యదర్శి, ఆయుష్ శాఖ జాయింట్ సెక్రటరీ , ఉత్తరాఖండ్ ఆయుర్వేద విభాగం డైరెక్టర్, ఏఎల్వీఎల్ ఫౌండేషన్ చైర్మన్ డాక్టర్ అరవింద్ లాల్ హాజరయ్యారు. ఈ కేంద్రాలలో కార్యకలాపాలను నిర్వహిచేందుకు, ప్రణాళిక, అమలు మరియు ఇతర అవసరమైన సహాయాన్ని అందించే మొత్తం బాధ్యత ఉత్తరాఖండ్ రాష్ట్రప్రభుత్వానికి ఇవ్వబడింది. కేంద్ర ప్రభుత్వం అవసరమైన సాంకేతిక సహాయాన్ని అందిస్తుంది. జనాభా గణనలో
ఏఎల్వీఎల్ ఫౌండేషన్ హెచ్డబ్ల్యూసీల పరిధిలోని జనాభాకు సంబంధించిన.. ఆరోగ్య కార్డుల ఏర్పాటు, హెచ్డబ్ల్యూసీ బృందం శిక్షణ మరియు సామర్థ్యాన్ని పెంపొందించడంలో సహాయపడుతుంది. కేంద్ర ఆయుష్ హెల్త్ అండ్ వెల్నెస్ సెంటర్ల కార్యాచరణ మార్గదర్శకంలో సమగ్ర ప్రాథమికంగా ఆరోగ్య సంరక్షణ అందించడంలో ఆరోగ్యానికి పర్యావరణాన్ని మెరుగుపరచడానికి గాను ప్రభుత్వ మరియు ప్రభుత్వేతర సంస్థలతో భాగస్వామ్యం చేసుకోవచ్చని ఒక నిబంధన ఉంది. దేశవ్యాప్తంగా 2023-2024 నాటికి దశల వారీగా 12,500 ఆయుష్ ఆరోగ్య, సంరక్షణ కేంద్రాలను నిర్వహణలోకి తేవాలని కేంద్ర ప్రభుత్వం నిర్ణయించింది.
గ్రామీణాభివృద్ధి మంత్రిత్వ శాఖ
జీవనోపాధి అవకాశాలను కల్పిస్తూ, గ్రామీణుల సాధికారతకు బాటలు వేస్తున్నగరీబ్ కళ్యాణ్ రోజ్ గార్ అభియాన్ - లబ్ధిదారుల విజయగాధలు
కోవిడ్-19 దేశాన్ని అతలాకుతలం చేసింది ముఖ్యంగా గ్రామీణ భారతం, వలస కార్మికులకు అనేక కష్టాలను తెచ్చిపెట్టింది. అటువంటి పరిస్థితుల్లో కేంద్ర ప్రభుత్వం గరీబ్ కళ్యాణ్ రోజ్ గార్ అభియాన్  వారికి ఒక ఆశాదీపం అయింది. గ్రామాలకు తిరిగి చేరుకుంటున్న వలస కార్మికులకు జీవనోపాథి అవకాశాలు కల్పించడానికి ఈ పథకం ప్రారంభించారు. దేశంలోని ముఖ్యంగా 6 రాష్ట్రాలు బీహార్, జార్ఖండ్, మధ్యప్రదేశ్, ఒడిశా, రాజస్థాన్, ఉత్తరప్రదేశ్ లో తమ సొంత గ్రామాలకు తిరిగి వెళ్లే వలస కార్మికుల కు జీవనోపాధి కల్పించడం కోసం అభియాన్ నిర్దిష్ట లక్ష్యంతో, నిర్దిష్ట సమయంలో విస్తృతంగా చర్యచేపట్టింది. ఆ రాష్ట్రాల్లో 116 జిల్లాల్లో తిరిగి వచ్చిన వలస కార్మికులకు అభియాన్ కార్యక్రమం భరోసాగా నిలిచింది.
12 మంత్రిత్వ శాఖలు, విభాగాలు, రాష్ట్రాలు సమ్మిళత కృషితో చేసిన ప్రయత్నం గ్రామీణ ప్రాంతాల్లో ఉన్న వలస కార్మికులకు అత్యంత లబ్ది చేకూరుస్తోంది. ఇందులో భాగంగా లబ్దిదారులకు సంబంధించిన ఈ రెండు విజయగాధాలను తెలుసుకుందాం. గరీబ్ కళ్యాణ్ రోజ్ గార్ అభియాన్ కింద వారికి గృహాలను నిర్మించి ఇచ్చారు.
1. రాష్ట్రం : ఒడిశా
లబ్ధిదారుని వివరాలు
పేరు: సాషి బారిక్
గ్రామం: తేబాడుంగురి ; గ్రామా పంచాయతీ: హీరాపూర్, బ్లాక్: లోసింగ, జిల్లా: బలంగీర్
COVID-19 సందర్బంగా దేశం మొత్తం లాక్ డౌన్ లో ఉన్నప్పుడు, సాషి బారిక్ తన ఇంటిని నిర్మించాలని నిర్ణయించుకున్నారు. దీనిని పీఎంఏజివై-జి కింద గతంలో మంజూరు చేశారు. ఊహించని లాక్ డౌన్ దృష్టిలో పెట్టుకుని నిర్మాణ సామగ్రిని, పనివారిని సమీకరించడానికి అధికారులు అన్ని ప్రయత్నాలు చేశారు. ఫలితంగా, మొదటి విడత సాయం అందుకున్న ఒక నెలలోనే సాషి అన్ని విధాలుగానూ ఇంటిని పూర్తి చేయగలిగారు.
“ఇప్పుడు మేము సంతోషంగా సిమెంట్ కాంక్రీట్ ఇంట్లో నివసిస్తున్నాము. పక్కా ఇల్లు నిర్మించడానికి మా లాంటి పేద కుటుంబాలకు సహకరించినందుకు ప్రభుత్వానికి ధన్యవాదాలు. ఇప్పుడు నేను ఈ ఇంటి యజమాని అయినందుకు గర్విస్తున్నాను” అని బాలంగీర్ జిల్లాలోని లోయిసింగ్ బ్లాక్ పరిధిలోని హిరాపూర్ గ్రామ పంచాయితీలో తేబాడుంగురి గ్రామంలో శిధిలమైన ఇంట్లో నివసిస్తున్న ఈ 80 ఏళ్ల వితంతువు సాషి బారిక్ ఆనందంతో చెప్పారు. ఆమె కొడుకు దినసరి వేతన కార్మికుడు. వచ్చే కొద్దిపాటి ఆదాయంతో అతి కష్టం మీద 5గురు సభ్యులున్న ఆ కుటుంబం రెండు పూట్ల భోజనం చేస్తుంది. పక్క ఇల్లు అనేది వారికి ఒక సుదూర కల. అటువంటి పరిస్థితుల్లో ప్రభుత్వం గ్రామీణ గృహ నిర్మాణ పథకం కింద రూ.1,35,000/- సహాయం చేసింది. ముందుగానే ఇంటి నిర్మాణం పూర్తి చేసినందుకు ప్రభుత్వం రూ.20,000/- ప్రోత్సాహం కూడా ఇచ్చింది.
2. రాష్ట్రం: జార్ఖండ్
లబ్ధిదారుని వివరాలు
పేరు: దూలరి మసోమాత్
గ్రామం: హురుదగ్ ; గ్రామా పంచాయతి : బేస్; బ్లాక్:కట్కందగ్ ; జిల్లా: హజారీబాగ్
శ్రీమతి దులారి మసోమాట్ భర్త 2008 సంవత్సరంలో మరణించారు. ఆమెకు ముగ్గురు కుమార్తెలు. భర్త మరణించిన తరువాత, తన కుమార్తెలను పెంచే బాధ్యత మొత్తం ఆమె భుజాలపై పడింది. ఆమె తన కుటుంబాన్ని చూసుకోవటానికి రోజువారీ కూలీ కార్మికురాలిగా పనిచేస్తోంది. ఆమె ఇల్లు శిథిలావస్థలో ఉంది. 2019-20 సంవత్సరంలో, పిఎంఎవై-జి కింద ఇల్లు నిర్మాణానికి ఆమెకు పథకం మంజూరు అయింది. జికేఆర్ఏ కింద, ఆమె తన సొంత శ్రమతో తన ఇంటిని నిర్మించుకుని చాలా సంతోషంగా ఉంది. ప్రభుత్వానికి కృతజ్ఞతలు తెలుపుతూ, ప్రభుత్వ సహకారంతో తాను మరుగుదొడ్డిని కూడా నిర్మించానని, వంట గ్యాస్ కనెక్షన్ లభించిందని చెప్పారు. ఇప్పుడు ఆమె తన కుటుంబానికి మెరుగైన జీవన పరిస్థితులను అందించగలుగుతోంది.
ప్రధాన మంత్రి కార్యాలయం
‘వాయిస్ ఆఫ్ గ్లోబల్ సౌథ్ సమిట్ 2023’ లోభాగం గా ప్రారంభిక నేత ల సమావేశం లో ప్రధాన మంత్రి ముగింపు ప్రసంగం తాలూకు పాఠం
శ్రేష్ఠులారా,
మీరు సూక్ష్మ దృష్టి తో వ్యక్తం చేసినటువంటి అభిప్రాయాల కు గాను నేను ధన్యవాదాల ను తెలియ జేస్తున్నాను. మొట్టమొదటి సారిగా ఏర్పాటైన ‘వాయిస్ ఆఫ్ గ్లోబల్ సౌత్ సమిట్’ లోని తదుపరి ఎనిమిది సమావేశాల కు మీ ఆలోచన లు మార్గదర్శనం చేస్తాయి. మీరు చెప్పిన దానిని బట్టి చూస్తే, మనిషి ని కేంద్ర స్థానం లో నిలబెట్టేటటువంటి అభివృద్ధి అనేది అభివృద్ధి చెందుతున్న దేశాల కు ఒక ముఖ్యమైన ప్రాధమ్యం అని స్పష్టం అయింది. వర్తమానం లోని జోక్యాలు మన అందరి మనసుల లో అతి ప్రధానం గా ఉన్నటువంటి సర్వసాధారణ సమస్యల ను కూడా వెలికి తీసుకు వచ్చాయి. ఇది ప్రధానం గా మన అభివృద్ధి అవసరాల కు తగినటువంటి వనరులు లోపించడం, ప్రాకృతిక శీతోష్ణస్థితి లోను, భౌగోళిక రాజకీయ వాతావరణం లోను అస్థిరత్వం పెరగడం వంటి వాటికి సంబంధించినవి. ఇంత జరుగుతూ ఉన్నప్పటికి కూడాను అభివృద్ధి చెందుతున్న దేశాలు పూర్తి విశ్వాసం తో, సంపూర్ణమైన సకారాత్మక శక్తి తో నిండి ఉన్నాయి అనేది కూడా స్పష్టం అవుతోంది.
20వ శతాబ్దం లో, ప్రపంచ ఆర్థిక వ్యవస్థ కు అభివృద్ధి చెందిన దేశాలు చోదక శక్తులు గా నిలచాయి. ప్రస్తుతం, ఈ పురోగామి ఆర్థిక వ్యవస్థల లో చాలా వరకు ఆర్థిక వ్యవస్థ లు నెమ్మదిస్తున్నాయి. 21 వ శతాబ్దం లో ప్రపంచ వృద్ధి అభివృద్ధి చెందుతున్న దేశాల నుండి రానుందనేది స్పష్టం. మనం గనుక కలసి కృషి చేసినట్లయితే గ్లోబల్ అజెండా ను మనం నిర్దేశించగలుగుతాం అని నేను అనుకొంటున్నాను. నేడు మరియు రేపు జరిగే సదస్సుల లో మనం మరింత లోతు గా చర్చించి, ఈ రోజు న మన చర్చల లో వ్యక్తం అయిన టువంటి విలువైన ఆలోచనల ను ముందుకు తీసుకు పోదాం. మన కృషి గ్లోబల్ సౌథ్ కు నిర్దిష్ట కార్యాచరణ సంబంధి అంశాల ను ఇచ్చే మరియు గ్లోబల్ అజెండా పరం గా అవసరమైన అంశాల ను ప్రతిపాదించే దిశల లో సాగాలి. ‘వాయిస్ ఆఫ్ ది గ్లోబల్ సౌథ్’ తన సొంత గళాన్ని వినిపించాలి. మన పరిధి లో ఉండని పరిస్థితులపైన మరియు మన పరిధి లో ఉండని వ్యవస్థల పైన ఆధారపడేటటువంటి స్థితి ని నుండి మనం బయటపడవలసిన అవసరం ఉన్నది.
మీరు మీ యొక్క కాలాన్ని ఇవ్వడం తో పాటు, ఈ కార్యక్రమం లో పాల్గొని విలువైన మాటల ను చెప్పినందుకు గాను మీకు మరో సారి ధన్యవాదాల ను తెలియ జేస్తున్నాను.
మీకు ఇవే ధన్యవాదాలు.
ధన్యవాద్ జీ.
సమాచార, ప్రసార మంత్రిత్వ శాఖ
ప్రసార భారతి సిఇఒగా శ్రీ గౌరవ్ త్రివేది నియామకం
సెలక్షన్ కమిటీ చేసిన తగిన సిఫార్సుతో ప్రసార భారతి కార్యనిర్వాహక సభ్యునిగా  శ్రీ గౌరవ్ త్రివేదిని భారత రాష్ట్రపతి సోమవారం నియమించారు. పదవీకాలం ఆయన బాధ్యతలు స్వీకరించిన నాటి నుంచి ఐదేళ్ళు.
ఛత్తీస్గఢ్ కేడర్ ఇండియన్ అడ్మినిస్ట్రేటివ్ సర్వీస్, 1995 బ్యాచ్ కు చెందిన అధికారి శ్రీ ద్వివేది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.33 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.60 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,33,02,325
|
|
అందుబాటులోని నిల్వలు
|
|
5,60,57,420
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.33 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.60 కోట్లకు పైగా  డోసులు అందుబాటులో ఉన్నాయి.
నైపుణ్యాభివృద్ధి మంత్రిత్వ శాఖ
వారణాసిలో పి.ఎం.కె.కె.ని సందర్శించిన కేంద్రమంత్రి మహేంద్ర నాథ్ పాండే
కోవిడ్ మహమ్మార వైరస్ సవాలును దీటుగా ఎదుర్కొనేలా, దేశంలోని లక్షకుపైగా కోవిడ్ యుద్ధవీరులతో నైపుణ్యాలు అధ్యయనం చేయించేందుకు, వారి నైపుణ్యాల స్థాయిని మెరుగుపరిచేందుకు ‘సానుకూల స్వల్పకాల కోర్సు’ను ప్రధానమంత్రి నరేంద్ర మోదీ ప్రారంభించారు. మౌలిక నైపుణ్యాంశాలను బోధించేందుకు ఉద్దేశించిన ఈ కార్యక్రమం ఈ ఏడాది జూన్ 18న ప్రారంభమైంది. ఈ నేపథ్యంలో వారణాసిలోని ప్రధానమంత్రి కౌశల్ కేంద్రాన్ని  కేంద్ర నైపుణ్యాభివృద్ధి, ఎంటర్.ప్రెన్యూర్ షిప్ శాఖ మంత్రి డాక్టర్ మహేంద్ర నాథ్ పాండే సందర్శించారు. అక్కడ శిక్షణ పొందుతున్నవారితో ముచ్చటించారు. వారు భవిష్యత్తులో చక్కని విజయాలు సాధించాలన్న ఆకాంక్షను కేంద్రమంత్రి వ్యక్తం చేశారు.
 అతి తక్కువ వ్యవధిలో రూపొందించింది. ఆరోగ్య రక్షణ రంగానికి చెందిన నిపుణులతో హెచ్.ఎస్.ఎస్.సి. ఏర్పాటైంది. జాతీయ వొకేషనల్ విద్య, శిక్షణా మండలి  ఆమోదంతో ఈ కోర్సులకు రూపకల్పన జరిగింది.
వారణాసిలోని పి.ఎం.కె.కె.ని సందర్శించిన సందర్భంగా కేంద్రమంత్రి డాక్టర్ మహేంద్ర సింగ్ పాండే మాట్లాడుతూ, కోవిడ్-19 దాడితో మనం ఎదుర్కొంటున్న ప్రస్తుత సమస్యలను, భవిష్యత్తులో ఎదురయ్యే సవాళ్ళ నేపథ్యంలో సిబ్బంది సామర్థ్యాలను పెంపొందించుకునేందుకు ఈ స్వల్పకాల శిక్షణా కోర్సు కార్యక్రమాన్ని రూపొందించుకోవడం ఒక ముందడుగని అన్నారు. “ఈ కార్యక్రమం ద్వారా ఆరోగ్య రక్షణ రంగానికి సంబంధించిన ఉద్యోగాల్లోని యువతకు తగిన శిక్షణను అందిస్తాం. చెప్పారు. వైరస్ మహమ్మారి వ్యాప్తి నేపథ్యంలో పౌరులకు మరింత మెరుగైన సహాయం అందించేలా వారికి పటిష్టమైన శిక్షణ కల్పిస్తాం. మన వైద్యులపై, నర్సులపై పనిభారాన్ని తగ్గించడంలో, భవిష్యత్తులో యువతకు మరిన్ని మైరుగైన అవకాశాలను అందించడంలో ఈ శిక్షణ సహాయకారిగా ఉంటుందన్న విశ్వాసం ఉంది.” అని ఆయన అన్నారు.
కోవిడ్-19 వైరస్ పై పోరాటంలో ఎన్నో సేవలందిస్తున్న లక్ష మందికిపైగా ఆరోగ్య నిపుణులకు వారి విధి నిర్వహణకు అవసరమైన నైపుణ్యాలను అందించేందుకు, వారి నైపుణ్యాల స్థాయిని మెరుగుపరిచేందుకు ఈ కార్యక్రమాన్ని రూపొందించారు. మౌలికమైన రక్షణ సహాయం, అత్యవసర రక్షణ సదుపాయం, ఆధునాతన చికిత్సా సదుపాయం, నమూనాల సేకరణలో సాయం, ఇంటివద్ద సంరక్షణ విధులు, వైద్య పరికరాలను అందించడం వంటి నూతన విధులకు కూడా ఈ శిక్షణ దోహదపడుతుంది. ఈ కార్యక్రమంలో భాగంగా స్వల్పకాల శిక్షణ అనంతరం, ప్రాథమిక ఆరోగ్యకేంద్రాలు, ఆసుపత్రులు, వ్యాధి నిర్ధారణ కేంద్రాలు, నమూనా సేకరణ కేంద్రాల్లో పనిచేసేలా సిబ్బందికి మూడు నెలల ఉద్యోగ శిక్షణ కూడా ఉంటుంది.
శిక్షణ పొందిన లబ్ధిదారులకు ప్రభుత్వం తరఫున యోగ్యతా ధ్రువీకరణ పత్రం ప్రదానం చేస్తారు. అలాగే స్టైపెండ్, రెండు లక్షల రూపాయల ప్రమాద బీమా, భోజనం, వసతి సదుపాయం కూడా ఉంటాయి. శిక్షణకు ఎంపికైన వారికి వ్యాక్సినేషన్, పి.పి.ఇ. కిట్లు, ప్రయాణానికి పాస్.లు అందించాలని ఆయా రాష్ట్రాలకు కేంద్రం సూచించింది. శిక్షణలో నాణ్యత లక్ష్యంగా శిక్షణా కేంద్రాల్లో సౌకర్యాలు, మౌలిక సదుపాయాలు, శిక్షణా సామగ్రి వంటివన్నీ అందుబాటులో ఉండేలా చర్యలు తీసుకుంటారు.
కేంద్ర నైపుణ్యాభివృద్ధి, ఎంటర్ ప్రెన్యూర్ షిప్ మంత్రిత్వ శాఖ చేపట్టిన ఈ కార్యక్రమం కోవిడ్.పై వివిధ రాష్ట్రప్రభుత్వాలు, జిల్లా పరిపాలనా యంత్రాంగాలు జరిపే పోరాటనికి ఎంతో సహాయకారిగా ఉంటుంది. అలాగే వైద్యులు, నర్సులపై పనిభారాన్ని గణనీయంగా తగ్గించేందుకు దోహదపడుతుంది.
ఇప్పటికే అనుభవం సాధించిన ఆరోగ్య కార్యకర్తల నైపుణ్యాలను, ప్రధానమంత్రి కౌశల్ వికాస్ యోజన  ధువీకరించిన అభ్యర్థుల నైపుణ్యాలను మరింతగా మెరుగుపరిచేందుకు కూడా మంత్రిత్వ శాఖ కృషి చేస్తోంది. ఏదైనా ఆరోగ్య రక్షణ కేంద్రంలో నియమితులయ్యే ముందుగానే వారి నైపుణ్యాల మెరుగుదలకు తగిన చర్యలు తీసుకొంటోంది.
ప్రధాన మంత్రి కార్యాలయం
హిమాచల్ ప్రదేశ్ లో కోవిడ్టీకాకరణ కార్యక్రమం లబ్ధిదారులతో, ఆరోగ్య సంరక్షణ శ్రామికులతో సెప్టెంబర్ 6నసమావేశం కానున్న ప్రధాన మంత్రి
హిమాచల్ ప్రదేశ్ లో కోవిడ్ టీకాకరణ కార్యక్రమం లబ్ధిదారులతో, ఆరోగ్య సంరక్షణ శ్రామికులతో ప్రధాన మంత్రి శ్రీ నరేంద్ర మోదీ సెప్టెంబర్ 6న ఉదయం 11 గంటల కు వీడియో కాన్ఫరెన్స్ మాధ్యమం ద్వారా సమావేశం కానున్నారు.
హిమాచల్ ప్రదేశ్ తన జనాభా లో అర్హులైనవారందరికీ కోవిడ్ టీకామందు తాలూకు ఒకటో డోసు ను ఇప్పించడం లో సఫలం అయింది. రాష్ట్రం చేపట్టిన ప్రయాసల లో దుర్గమ ప్రాంతాల పై శ్రద్ధ తీసుకోవడం కోసం భౌగోళిక పరం గా ప్రాధాన్య క్రమాన్ని నిర్దేశించుకోవడం, ప్రజల లో చైతన్యాన్ని కలుగజేయడం కోసం కార్యక్రమాల ను నిర్వహించడం, ఎఎస్ హెచ్ఎ శ్రామికులు ఇంటింటికీ వెళ్లడం తదితరాలు భాగం గా ఉన్నాయి. రాష్ట్రం మహిళల కు, వయస్సు మీరిన వారికి, దివ్యాంగ జనుల కు, పరిశ్రమల లో పనులు చేస్తున్న శ్రామికుల కు, దినసరి వేతనాన్ని పొందుతున్న వర్గాల వంటి వారి పై ప్రత్యేక ధ్యాస ను పెట్టింది. అంతేకాక ఈ మైలురాయి ని చేరుకోవడం కోసమని ‘‘సురక్షా కీ యుక్తి- కరోనా సే ముక్తి’’ వంటి ప్రత్యేక ప్రచార ఉద్యమాల ను కూడాను మొదలుపెట్టింది.
ఈ సమావేశ కార్యక్రమం లో హిమాచల్ ప్రదేశ్ ముఖ్యమంత్రి పాలుపంచుకోనున్నారు.
రహదారి రవాణా, హైవేల మంత్రిత్వ శాఖ
జాతీయ రహదారుల పై టోల్ ప్లాజాలను దాటేందుకు నెలవారీ పాసులు
జాతీయ రహదారులపై జాతీయ రుసుము నిబంధనల కు అనుగుణంగా సంబంధిత రాయితీ ఒప్పందంతో పాటుగా వినియోగదారు రుసుమును వసూలు చేయడం జరుగుతోంది. జాతీయ రహదారుల రుసుము  నిబంధనలు, 2008 ప్రకారం, జతీయ రహదారులలో ఒక భాగాన్ని, శాశ్వత వంతెన, బైపాస్ లేదా సొరంగంను ఉపయోగించే ఒక డ్రైవరు, యజమాని లేదా యాంత్రిక వాహన ఇన్చార్జి అయిన వ్యక్తి జరిపిన ఒక నెల రోజులలో టోల్ ప్లాజా నుంచి గరిష్టంగా యాభైసార్లు ప్రయాణించవలసి వచ్చినప్పుడు రాయితీ రుసుమును ఎంచుకొని చెల్లించవలసిన రుసుములో మూడు వంతుల రుసుమును చెల్లించి ప్రయాణించవచ్చు. దీనితో పాటుగా వినియోగదారు రుసుము నెలవారీ పాసుల రూపంలో అందుబాటులో ఉండి జాతీయ రహదారుల రుసుము నిబంధనలు, సంబంధిత రాయితీ ఒప్పందం ప్రకారం వర్తిస్తుంది. జాతీయ రహదారుల రుసుము  నిబంధనలు, 2008 ప్రకారం, వాణిజ్యేతర ప్రయోజనాల కోసం ఒక మెకానికల్ వాహన సొంతదారు అయిన వ్యక్తి జతీయ రహదారులలో ఒక భాగాన్ని, శాశ్వత వంతెన, బైపాస్ లేదా సొరంగంను ఉపయోగించేటప్పుడు, 2007-08 సంవత్సర భూమికగా తీసుకున్న రేటు ప్రకారం ఒక నెలకు నూట యాభై రూపాయలను, రుసుముల నిబంధనల ప్రకారం ఏటా సవిరించిన మొత్తాన్ని చెల్లించి టోల్ ప్లాజాను దాటేందుకు అధికారాన్ని పొందినప్పుడు ఆ పాసును కేవలం డ్రైవరుకు, యజమానికి, లేదా అటువంటి మెకానికల్ వాహనం ఇన్చార్జి అయిన వ్యక్తికి ఇవ్వడం జరుగుతుంది. అయితే, ఈ వాహనం, వ్యక్తి ఆ టోల్ ప్లాజాకు ఇరవై కిలోమీటర్ల లోపు నివసించే వారై ఉండాలి. కాగా, క్లోజ్డ్ యూజర్ ఫీ కలెక్షన్ వ్యవస్థ ఆధారంగా పాస్ను జారీ చేసినప్పుడు అటువంటి రాయితీలు ఇవ్వడం జరగదు. అలాగే, అటువంటి డ్రైవరు, యజమాని లేదా మెకానికల్ వాహన ఇన్చార్జికి సర్వీసు రోడ్డు లేదా ప్రత్యామ్నాయ రోడ్డు అందుబాటులో ఉన్నప్పుడు కూడా ఈ రాయితీ వర్తించదు.
జాతీయ రహదారుల రుసుము నిబంధనలు, 2008 ప్రకారం, వాణిజ్యేతర ప్రయోజనాల కోసం మెకానికల్ వాహనాన్ని నమోదు చేసుకొని, జాతీయ రహదారిపై ఒక భాగంలో, శాశ్వత వంతెన, బైపాస్ లేదా సొరంగంలో దానిని నడిపేందుకు 2022-23 ఆర్థిక సంవత్సరంలో మూడు వందల పదిహేను రూపాయిల రుసుమును చెల్లించడం ద్వారా పాస్ను పొందవచ్చు. అటువంటి పాసును టోల్ ప్లాజాకు ఇరవై కిలోమీటర్ల దూరంలో నివసించే మెకానికల్ ఇన్ చార్జి అయిన వ్యక్తి, యజమాని, డ్రైవరుకు జారీ చేస్తారు.
ఈ సమాచారాన్ని కేంద్ర రహదారి రవాణా & హైవేల మంత్రి శ్రీ నితిన్ గడ్కరీ లిఖితపూర్వకంగా ఇచ్చిన సమాధానంలో వెల్లడించారు.
రహదారి రవాణా, హైవేల మంత్రిత్వ శాఖ
వాహన అనుగామి వ్యవస్థ పరికరం కోసం ముసాయిదా నోటిఫికేషన్ జారీ
జాతీయ పర్మిట్ పరిధిలోని లేకుండా ప్రమాదకరమైన లేదా అపాయకరమైన స్వభావం కలిగిన ఆర్గాన్, నైట్రోజెన్, ఆక్సిజన్ తదితర వాయువులను రవాణా చేసే వాహనాలలో వాహన అనుగామి వ్యవస్థల  పరికరాలను అమర్చ లేవని రహదారులు రవాణా & హైవేల మంత్రిత్వ శాఖ దృష్టికి తీసుకురావడం జరిగింది.
ఇందుకు అనుగుణంగా, రహదారులు, రవాణా, హైవేల మంత్రిత్వ శాఖ, 15 ఫిబ్రవరి, 2022న ముసాయిదా నోటిఫికేషన్ ద్వారా ప్రమాదకరమైన లేదా అపాయకరమైన వస్తువులను రవాణా చేసే ప్రతి వాహనానికీ ఆటోమేటివ్ ఇండస్ట్రీ స్టాండర్డ్  140 కింద వాహన అనుగామి వ్యవస్థ పరికరాల అమర్చాలని ప్రతిపాదించింది.
భాగస్వాములందరి నుంచి ముప్పైరోజుల లోపు తమ వ్యాఖ్యలను, సూచనలను చేయవలసిందిగా ఆహ్వానించడమైంది.
సమాచార, ప్రసార మంత్రిత్వ శాఖ
హైదరాబాద్లో ‘వార్తాలాప్’ పేరిట ఒకరోజు మీడియా వర్క్షాప్ నిర్వహించిన పీఐబీ
“ఆన్లైన్ భద్రత కోసం మనం సైబర్ శుభ్రత పాటించాలి: జగదీష్ బాబు”;
“మీడియా ద్వారా ప్రజలకు సమాచారమిచ్చే మార్గాన్వేషణకే ‘వార్తాలాప్’: శ్రుతి పాటిల్”
సమాచార ప్రదానం కోసం ఇంటర్నెట్, ఎలక్ట్రానిక్ ఉపకరణాల సురక్షిత వినియోగంపై పాత్రికేయులకు మెలకువలతోపాటు అవగాహన కల్పన లక్ష్యంగా పత్రికా సమాచార సంస్థ  హైదరాబాద్లో ‘వార్తాలాప్’ పేరిట ఒకరోజు వర్క్ షాప్ నిర్వహించింది. డిజిటల్ ఆర్థిక వ్యవస్థ కార్యాచరణ బృంద ఇతివృత్తం ‘స్టే సేఫ్ ఆన్లైన్’ కార్యక్రమంలో భాగంగా ఏర్పాటు చేసిన ఈ వర్క్’షాప్ నిర్వహణకు ‘సి-డాక్’ సహకారం అందించింది. ఈ సందర్భంగా అదనపు డైరెక్టర్ జనరల్ శ్రుతి పాటిల్ కీలకోపన్యాసమిస్తూ- “మీడియా-ప్రభుత్వం మధ్య సంబంధాల బలోపేతం” ఈ ‘వార్తాలాప్’ ప్రధాన ధ్యేయమని వివరించారు. మీడియా ద్వారా ప్రజలకు సమాచారం చేరవేసే మార్గాన్వేషణ కోసమే ఈ వర్క్షాప్ నిర్వహణ ఉద్దేశమని ఆమె తెలిపారు. సామాన్య ప్రజల కోసం కేంద్ర ప్రభుత్వం చేపట్టిన వివిధ కార్యక్రమాలను ఆమె ప్రముఖంగా ప్రస్తావించారు. ప్రభుత్వ పథకాల సమాచారం ప్రజలకు చేరాలంటే ప్రజాస్వామ్యానికి నాలుగో స్తంభమైన మీడియాకు ముందుగా వాటిగురించి తెలియాల్సిన అవసరం ఉందన్నారు.
భారత ప్రభుత్వ ఎలక్ట్రానిక్స్-సమాచార సాంకేతిక మంత్రిత్వశాఖ పరిధిలోని ఇన్ఫర్మేషన్ సెక్యూరిటీ ఎడ్యుకేషన్ అండ్ అవేర్నెస్  ప్రాజెక్ట్ మేనేజర్లు శ్రీ ఎం.జగదీష్ బాబు, శ్రీ తయ్యబ్ నౌషాద్ ప్రధానాంశంపై వక్తలుగా ఈ కార్యక్రమంలో పాల్గొన్నారు.
ఈ సందర్భంగా జగదీష్ బాబు మాట్లాడుతూ- సైబర్ ప్రపంచ వ్యవహారాల్లో అనూహ్య, అదృశ్య ముప్పులు ఉంటాయని పేర్కొన్నారు. ఇంటర్నెట్లో తాము సురక్షితమని ఏ ఒక్కరూ భావించే వీల్లేదని ఆయన స్పష్టం చేశారు. మన కార్యకలాపాలపై డేగకళ్లతో పర్యవేక్షణ ఉంటుంది కాబట్టి, సైబర్ పరిశుభ్రత పాటించడం అవశ్యమన్నారు. ‘సమాచార చౌర్యానికి సంబంధించిన ప్రతి 100 ఉదంతాల్లో 95 మానవ తప్పిదాల వల్లనే సంభవిస్తాయి’ అని ఆయన హెచ్చరించారు. అయినప్పటికీ, మొబైల్ వాడకందారులలో కేవలం 49 శాతం మాత్రమే ‘యాంటీ వైరస్’ యాప్ వినియోగిస్తున్నారని పేర్కొన్నారు.
సైబర్ ముప్పు పొంచి ఉన్నందున వ్యక్తిగత సమాచార భద్రత, చౌర్యం నివారణ కోసం మొబైల్ వాడకందారులు ప్రతి ఒక్కరూ తమ స్మార్ట్ ఫొన్లలో ‘యాంటీవైరస్’ ఉపయోగించాలని శ్రీ తయ్యబ్ నౌషాద్ తన ప్రసంగంలో విజ్ఞప్తి చేశారు. ఈ మేరకు సైబర్ భద్రత అంశాలతోపాటు వ్యక్తిగత సమాచార భద్రతపై సామాన్య ప్రజానీకానికి అవగాహన కల్పించాల్సిందిగా పాత్రికేయులకు ఆయన సూచించారు.
‘వార్తాలాప్’లో సాంకేతిక అంశాలపై గోష్ఠుల తర్వాత ముఖాముఖి ప్రశ్న-జవాబుల కార్యక్రమం నిర్వహించారు. ఇందులో భాగంగా సైబర్ భద్రతపై పాత్రికేయుల సందేహాలకు నిపుణులు సమాధానాలిచ్చారు. ఈ వర్క్’షాప్ నిర్వహణపై పాత్రికేయులు ‘పిఐబి’కి కృతజ్ఞతలు తెలపడంతోపాటు ఇలాంటి కార్యక్రమాలు మరిన్ని ఏర్పాటు కాగలవని ఆశాభావం వెలిబుచ్చారు.
ఈ కార్యక్రమంలో ‘పిఐబి’, హైదరాబాద్ జాయింట్ డైరెక్టర్ శ్రీ వి.బాలకృష్ణ స్వాగతోపన్యాసం చేశారు. వివిధ మీడియా సంస్థల నుంచి 60 మందికిపైగా పాత్రికేయులు ఈ వర్క్’షాప్లో పాల్గొన్నారు. ప్రభుత్వ పథకాలు, విధానాలపై ప్రామాణిక సమాచారంతో పాత్రికేయులకు సాధికారత కల్పించి, వారు ప్రజలకు-ప్రభుత్వానికి వారధిగా వ్యవహరించేలా చూడటం లక్ష్యంగా సమాచార-ప్రసార మంత్రిత్వ శాఖ రూపొందించిన వ్యూహం మేరకు ఈ వర్క్’షాప్ నిర్వహించబడింది.
ప్రధాన మంత్రి కార్యాలయం
మురాదాబాద్ రహదారి ప్రమాదం బాధితులకు అనుగ్రహ పూర్వక రాశి ని చెల్లించడానికి ఆమోదం తెలిపిన ప్రధాన మంత్రి
ఉత్తర్ ప్రదేశ్ లోని మురాదాబాద్ లో జరిగిన రహదారి ప్రమాదం ఘటన లో ప్రాణాలను కోల్పోయిన వ్యక్తుల తాలూకు దగ్గరి సంబంధికులకు ప్రధాన మంత్రి జాతీయ సహాయ నిధి నుంచి 2 లక్షల రూపాయల చొప్పున అనుగ్రహపూర్వక రాశి ని చెల్లించడానికి ప్రధాన మంత్రి శ్రీ నరేంద్ర మోదీ ఆమోదం తెలిపారు. దీనికి అదనం గా, ఈ ప్రమాదం లో తీవ్రం గా గాయపడ్డ ప్రతి ఒక్కరికి 50 వేల రూపాయల వంతున ఆర్థిక సహాయాన్ని అందించడానికి కూడా ఆమోదం తెలియజేయడమైంది.
‘‘ఉత్తర్ ప్రదేశ్ లోని మురాదాబాద్ లో జరిగిన రహదారి ప్రమాదం ఘటన లో చనిపోయిన వ్యక్తుల తాలూకు దగ్గరి సంబంధికులకు ప్రధాన మంత్రి జాతీయ సహాయ నిధి నుంచి 2 లక్షల రూపాయల చొప్పున అనుగ్రహపూర్వక రాశి చెల్లింపునకు PM @narendramodi ఆమోదం తెలిపారు. తీవ్రం గా గాయపడ్డ ప్రతి ఒక్కరికి 50 వేల రూపాయల వంతున ఆర్థిక సహాయాన్ని అందించడం జరుగుతుంది’’ అని ప్రధాన మంత్రి కార్యాలయం  ఒక ట్వీట్ లో వెల్లడించింది.
PMO India
@PMOIndia
PM @narendramodi has approved an ex-gratia of Rs. 2 lakh each from Prime Minister’s National Relief Fund for the next of kin of those who have lost their lives due to the tragic road accident in Moradabad, Uttar Pradesh. Rs. 50,000 would be given to those seriously injured.
4:05 PM · Jan 31, 2021
5.1K
1.1K
Copy link to Tweet
నూతన మరియు పునరుత్పాదక శక్తి మంత్రిత్వ శాఖ
దేశంలో పునరుత్పాదక శక్తిని ప్రోత్సహించడానికి అనేక చర్యలు తీసుకుంటున్న కేంద్ర ప్రభుత్వం
'హై ఎఫిషియెన్సీ సోలార్ పీవీ మాడ్యూల్స్పై జాతీయ కార్యక్రమం' కింద ఉత్పత్తి ఆధారిత ప్రోత్సాహకాల  పథకం  మార్గదర్శకాలను విడుదల చేసిన ఎంఎన్ఆర్ఈ
నూతన, పునరుత్పాదక శక్తి మంత్రిత్వ శాఖ  'హై ఎఫిషియెన్సీ సోలార్ పీవీ మాడ్యూల్స్పై నేషనల్ ప్రోగ్రామ్' కింద ఉత్పత్తి ఆధారిత ప్రోత్సాహక  స్కీమ్  కోసం మార్గదర్శకాలను విడుదల చేసింది, దీని వ్యయం రూ. 19,500 కోట్లు. 18.11.2022న, సోలార్ ఎనర్జీ కార్పొరేషన్ ఆఫ్ ఇండియా లిమిటెడ్,  అనేది ఎంఎన్ఆర్ఈ కింద ఒక కేంద్ర ప్రభుత్వ రంగ సంస్థ, అధిక సామర్థ్యం గల సోలార్ పీవీ కోసం తయారీ సామర్థ్యాలను ఏర్పాటు చేయడానికి సోలార్ పీవీ మాడ్యూల్ తయారీదారుల ఎంపిక కోసం ప్రొడక్షన్ లింక్డ్ ఇన్సెంటివ్ స్కీమ్  కింద భారతదేశంలోని మాడ్యూల్స్. ఎంపికకు అభ్యర్థన  జారీ చేసింది.
ఉత్పత్తి ఆధారిత ప్రోత్సాహక పథకం  'నేషనల్ ప్రోగ్రామ్ ఆన్ హై ఎఫిషియెన్సీ సోలార్ పివి మాడ్యూల్స్' కింద దాదాపు 1,95,000 మందికి ప్రత్యక్ష ఉపాధిని, దాదాపు 7,80,000 మందికి పరోక్ష ఉపాధిని కల్పించింది.
8.737 గిగా వాట్ పూర్తి ఇంటిగ్రేటెడ్ సోలార్ పీవీ మాడ్యూల్ తయారీ సామర్థ్యాలను ఏర్పాటు చేసినందుకు, అధిక సామర్థ్యం గల సోలార్ పీవీ మాడ్యూల్స్ కోసం పి ఎల్ఐ పథకం ట్రాంచ్-I కింద అవార్డు లేఖలు జారీ అయ్యాయి. ఇంకా, హై ఎఫిషియెన్సీ సోలార్ పీవీ మాడ్యూల్స్ కోసం పిఎల్ఐ పథకం ట్రాంచ్-II, పూర్తిగా / పాక్షికంగా ఏకీకృత సోలార్ పీవీ మాడ్యూల్ తయారీ సామర్థ్యంతో సంవత్సరానికి మరో 65 జీడబ్ల్యూ ని ఏర్పాటు చేయాలని భావించింది.
ఇప్పటివరకు,నూతన, పునరుత్పాదక ఇంధన మంత్రిత్వ శాఖ, విద్యుత్ మంత్రిత్వ శాఖ లేదా నీతి ఆయోగ్లో జీరో శిలాజ ఇంధన వాహనాల కోసం ప్రత్యేక మొబిలిటీ జోన్లను సృష్టించే ప్రతిపాదన లేదు.
(దేశంలో పునరుత్పాదక ఇంధనాన్ని ప్రోత్సహించేందుకు ప్రభుత్వం అనేక చర్యలు చేపట్టింది:
ఈ సమాచారాన్ని కేంద్ర విద్యుత్, నూతన మరియు పునరుత్పాదక ఇంధన శాఖ మంత్రి శ్రీ ఆర్ కె సింగ్ లోక్సభలో లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
2020 జనవరి నుంచి 1,10,828 కోట్ల రూపాయల జిఎస్టి స్థూల రాబడి
జిఎస్టి అమలు తర్వాత జిఎస్టి రాబడిలో 2020 జనవరి నెల రెండో అతిపెద్ద వసూలు మాసంగా నిలిచింది.
2020 జనవరి నెలలో జిఎస్టి రాబడి స్థూల వసూలు 1,10,828 కోట్ల రూపాయలు. ఇందులో సిజిఎస్టి 29,944 కోట్ల రూపాయలు కాగా, ఎస్జిఎస్టి 28,244 కోట్లు, ఐజిఎస్టి 53,013 కోట్లు,సెస్ 8,637 కోట్లరూ.లు  ఉన్నాయి.
డిసెంబర్ నెలకు సంబంధించి జనవరి 2020 31 వ తేదీవరకు దాఖలైన జిఎస్టిఆర్ 3బి రిటర్న్ల సంఖ్య మొత్తం 83 లక్షలు 
ప్రభుత్వం సిజిఎస్టి కింద 24,730 కోట్లు పరిష్కరించింది. అలాగే రెగ్యులర్ సెటిల్మెంట్ కింద ఐజిఎస్టినుంచి ఎస్జిఎస్టికి 18,199 కోట్ల రూపాయలు పరిష్కరించింది.
2020 జనవరిలో రెగ్యులర్ సెటిల్ మెంట్ తర్వాత కేంద్ర ప్రభుత్వం, రాష్ట్రప్రభుత్వాలు ఆర్జించిన మొత్తం రెవిన్యూ 45,674 కోట్ల రూపాయలు సిజిఎస్టి కింద, ఎస్.జి.ఎస్టి కింద 46,433 కోట్ల రూపాయలు.
దేశీయ లావాదేవీల కింద 2020 జనవరి నెలలో జిఎస్టి రాబడులు 2019 జనవరి నెలతో పోల్చి చూసినపుడు గణనీయంగా 12 శాతం వృద్ధి సాధించాయి.
దిగుమతి అయిన సరకులపై వసూలైన ఐజిఎస్టిని కూడా పరిగణనలోకి తీసుకుంటే 2020 జనవరి మొత్తం రాబడి 2019 రాబడితో పోలిస్తే 8 శాతం అధికం. ఈనెలలో దిగుమతి అయిన సరకులపై ఐజిఎస్టి 2019 జనవరితో పోలిస్తే -3 శాతం నెగటివ్ వృద్ధి నమోదు చేసింది. జిఎస్టి ని ప్రవేశపెట్టిన తర్వాత నెలవారి రాబడులు 1.1 లక్ష కోట్ల రూపాయల మొత్తం దాటడం ఇది రెండోసారి కాగా లక్ష కోట్ల రూపాయలు దాటడం ఏడాదిలో ఆరోసారి.
ప్రస్తుత ఆర్థిక సంవత్సరంలో రాబడికి సంబంధించి చార్టులో సూచించడం జ రిగింది. ఈ కింది పట్టికలో రాష్ట్రాల వారీగా జిఎస్టి గణాంకాలను 2020 జనవరిలో ఆయా రాష్ట్రాలనుంచి సేకరించి 2019 జనవరి నెలతో పోల్చడం జరిగింది.
----------------------------------------------------------------------
రాష్ట్రాల వారీగా 2020 జనవరి నెల నాటికి గణాంకాలు
-----------------------------------------------------------------------
రాష్ట్రం పేరు Jan-19 Jan-20 వృద్ధిశాతం
----------------------------------------------------------------------------
1 జమ్ముకాశ్మీర్ 331 371 12%
2 హిమాచల్ ప్రదేశ్ 647 675 4%
3 పంజాబ్ 1,216 1,340 10%
4 ఉత్తరాఖండ్ 1,146 1,257 10%
6 హర్యానా 4,815 5,487 14%
7 ఢిల్లీ 3,525 3,967 13%
8 రాజస్థాన్ 2,776 3,030 9%
9 ఉత్తరప్రదేశ్ 5,485 5,698 4%
10 బీహార్ 1,039 1,122 8%
11 సిక్కిం 176 194 11%
12 అరుణాచల్ ప్రదేశ్ 38 52 36%
13 నాగాలాండ్ 17 32 84%
14 మణిపూర్ 24 35 48%
15 మిజోరం 26 24 -8%
16 త్రిపుర 52 56 8%
17 మేఘాలయ 104 128 24%
18 అస్సాం 787 820 4%
19 పశ్చిమబెంగాల్ 3,495 3,747 7%
20 జార్ఖండ్ 1,965 2,027 3%
21 ఒడిషా 2,338 2,504 7%
22 చత్తీస్ఘడ్ 2,064 2,155 4%
23 మధ్యప్రదేశ్ 2,414 2,674 11%
24 గుజరాత్ 6,185 7,330 19%
25 డామన్ డయ్యూ 101 117 16%
26 దాద్రానాగర్ హవేలి 173 165 -5%
27 మహారాష్ట్ర 15,151 18,085 19%
29 కర్ణాటక 7,329 7,605 4%
30 గోవా 394 437 11%
31 లక్షద్వీప్ 1 3 150%
32 కేరళ 1,584 1,859 17%
33 తమిళనాడు 6,201 6,703 8%
34 పుదుచ్చేరి 159 188 18%
35 అండమాన్ నికోబార్ 35 30 -13%
36 తెలంగాణ 3,195 3,787 19%
37 ఆంధ్రప్రదేశ్ 2,159 2,356 9%
38 ఇతర టెరిటరీలు 194 139 -28%
39 కేంద్ర పరిధి 45 119 166%
మొత్తం 77,545 86,513 12%